**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«**\_\_\_\_\_\_**» **\_\_\_\_\_\_\_\_\_\_\_\_\_\_\_\_\_ 2021թ. N\_\_\_\_\_\_\_ Ա**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

Հիմք ընդունելով «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ և 7-րդ մասերը՝ Հայաստանի Հանրապետության կառավարությունը ***ո ր ո շ ու մ է.***

1. Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեին ամրացված շարժական գույքը (այսուհետ՝ Գույք) համաձայն հավելվածի՝ հետ վերցնել և ամրացնել Հայաստանի Հանրապետության պաշտպանության նախարարությանը։
2. Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին՝ Հայաստանի Հանրապետության պաշտպանության նախարարության հետ համատեղ, սույն որոշումն ուժի մեջ մտնելուց հետո մեկամսյա ժամկետում ապահովել սույն որոշման 1-ին կետում նշված Գույքի հանձնման-ընդունման աշխատանքների կատարումը։

Հավելված

ՀՀ կառավարության 2021 թվականի

------ N - Ա որոշման

**Ց Ա Ն Կ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆՆ ԱՄՐԱՑՎՈՂ ՇԱՐԺԱԿԱՆ ԳՈՒՅՔԻ**

|  |  |  |  |  |
| --- | --- | --- | --- | --- |
| **Հ/Հ** | **Գույքի անվանումը** | **Միավորի գինը** | **Քանակը (հատ)** | **Գումարը** |
| 1 | Արծաթե հուշադրամի հավաքածու վանքեր և եկեղեցիներ | 354 000,00 | 2 | 708,000.00 |
| 2 | Արծաթե հուշադրամ հայկական այբուբենի տառեր պրուֆ | 20 000,00 | 78 | 1,560,000.00 |
| 3 | Հայկական այբուբենի տառերի տուփ 39 տեղանոց | 90 000,00 | 2 | 180,000.00 |
| 4 | Հուշադրամ արծաթե «Սուրբ Գրիգոր Լուսավորչի աջը» | 35 000,00 | 1 | 35,000.00 |
| 5 | Հուշադրամ արծաթե «Սրբլույս Մյուռոնի կաթսա» | 35 000,00 | 2 | 70,000.00 |
| 6 | Հուշադրամ արծաթե «Սուրբ Գեղարդ» | 35 000,00 | 1 | 35,000.00 |
| 7 | Հուշադրամ արծաթե «Լազարյան ճեմարանի հիմնադրամ 200 ամյակ» | 20 000,00 | 5 | 100,000.00 |
| 8 | Հուշադրամ արծաթե «Սերգեյ Փարաջանով» | 24 000,00 | 1 | 24,000.00 |
| 9 | Հուշադրամ արծաթե «ՀՀ 25 ամյակ» անգլերեն | 100 000,00 | 2 | 200,000.00 |
| 10 | Հուշադրամ արծաթե «ՀՀ 25 ամյակ» ռուսերեն | 105 500,00 | 2 | 211,000.00 |
| 11 | Հուշադրամ Հայաստան-ԱՄՀ/ՀԲ անդամակցության հոբելյան | 26 000,00 | 5 | 130,000.00 |
| 12 | Հուշամեդալ (փոքր) | 23 800,00 | 20 | 476,000.00 |
| 13 | Հուշամեդալ (մեծ) | 63 400,00 | 20 | 1,268,000.00 |

**Հ Ի Մ Ն Ա Վ Ո Ր ՈՒ Մ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀՀ կառավարության որոշման նախագծի**

ՀՀ տարածքային կառավարման և ենթակառուցվածքների նախարարություն է դիմել ՀՀ պաշտպանության նախարարությունը՝ (գրության պատճենը կցվում է) տեղեկացնելով, որ վերջինիս միջազգային ռազմատեխնիկական համագործակցության իրականացման գործընթացում ընդու­նում է օտարերկրյա պետությունների, ընկերությունների և միջազգային կազմակերպու­թյուն­ների պատվիրակություններ և հակառակը որոշակի նպատակներով արտա­սահ­ման է գործուղում պատվիրակություններ: Միաժամանակ տեղեկացնելով, որ համաձայն արարողակարգի՝ պատվի­րակությունները պայմանագրերի, համաձայնագրերի կամ բանակցությունների արդյուն­քում կազմված այլ փաստաթղթերի կնքումից հետո փոխանակվում են նվերներով, որի ժամանակ երկրի մշակույթը, արժեքները, պատմությունը և ավանդույթները գործընթացի հետ միաժամանակ ներկայացնելու համար մատուցվում են նաև նվերներ՝ հուշադրամների և հուշամեդալների տեսքով:

Գրությամբ միաժամանակ նշվել է, որ ՀՀ կառավարության 2020թ. օգոստոսի 13-ի N1352-Ն որոշմամբ, ՀՀ ֆինանսների նախարարությունից հետ վերցրած և ՀՀ տարածքային կառավարման և ենթա­կա­ռուցվածների նախարարության Պետական գույքի կառավարման կոմիտեին ամրաց­ված պետական սեփականություն հանդիսացող շարժական գույքի հավելված 2-ի (որոշման և հավելվածի համապատասխան հատվածի պատճենը կցվում է) 182-ից 194-րդ տողերում առկա են ընդհանուր 4997000 ՀՀ դրամ արժեքով հուշադրամներ և հուշամեդալներ, որոնց հետագա տնօրինման վերաբերյալ նույն որոշմամբ դրույթ­ներ չեն սահմանվել՝ միաժամանակ առաջարկելով քննարկել և համաձայնության դեպքում հանձնարարել շրջանառության մեջ դնել ՀՀ կառավարության 2020թ. օգոստոսի 13-ի N1352-Ն որոշման հավելված 2-ի 182-ից 194-րդ տողերում նշված ընդհանուր 4997000 ՀՀ դրամ արժեքով հուշադրամները և հուշամեդալները սույն գրության երկրորդ պարբերությունում նշված նպատակով ՀՀ պաշտպանության նախարա­րու­թյանը հանձնելու համար, որի արդյունքում հնարավոր կլինի նաև խնայել նշված նպատակով ծախսվող լրացուցիչ ֆինանսական միջոցներ:

Պետական գույքի կառավարման կոմիտեի կողմից մշակվել է ՀՀ կառավարության որոշման համապատասխան նախագիծ, որով առաջարկվում է Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեին ամրացված պետական սեփականություն հանդիսացող հուշադրամները՝ համաձայն հավելվածի հետ վերցնել և ամրացնել ՀՀ պաշտպանության նախարարությանը։

**«Գույք հետ վերցնելու և ամրացնելու մասին»** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ԱՄՓՈՓԱԹԵՐԹ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարություն | 12.07.2021թ. |
| NՍՊ/21.1/17449-2021 |
| Հանձնարարվել է նախագծին սահմանված կարգով ընթացք տալ։ | Ընդունվել է ի գիտություն։ |
| 2. ՀՀ ֆինանսների նախարարություն | 22.07.2021թ. |
| N01/8-5/11585-2021 |
| Առաջարկություններ և դիտողություններ չունի |
| 3. ՀՀ պաշտպանության նախարարություն | 09.07.2021թ. |
| NՊՆ/510/3483-2021 |
| Առաջարկություններ և դիտողություններ չունի | |